เมื่อเช้าตื่นขึ้นมารู้สึกเจ็บบริเวณหน้าท้องค่ะ เจ็บแบบว่านอนหงายไม่ได้เลยค่ะมันเจ็บไปหมด แล้วก็เป็นๆหายๆจนกระทั่งตอนนี้ก็ยังเจ็บอยู่ไม่ทราบว่าเกิดจากอะไรหรอคะ หรือเป็นเพราะว่าเมื่อว่นนั่งซ้อนรถมอไซค์แล้วขับกระแทกแรงๆมันเกี่ยวกันมั๊ยคะ ขอบคุนค่ะ
สวัสดีค่ะ หากอาการเจ็บบริเวณท้อง เกิดขึ้นเป็นๆ หายๆ และเจ็บเป็นบางท่าทาง เช่นในท่านอนหงายดังกล่าว และไม่มีอาการอื่นๆ เช่น ไข้ คลื่นไส้ อาเจียน ถ่ายเหลว เป็นต้น ก็น่าจะเกิดจากการบาดเจ็บของกล้ามเนื้อหน้าท้องได้ ซึ่งหากมีประวัตินั่งมอเตอไซด์แล้วโดนกระแทกแรง ก็อาจเป็นสาเหตุที่ทำให้กล้ามเนื้อหน้าท้องบาดเจ็บได้ค่ะซึ่งการดูแลรักษาตัวเองในเบื้องต้น ได้แก่ งดการทำงานหนักต่างๆ เช่น ยกของหนัก การก้มๆ เงยๆ การออกกำลังกายต่างๆ อาจลองใช้วิธีการประคบร้อนตรงจุดที่เจ็บ หากเจ็บมาก อาจใช้ยาทาน เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) เป็นต้นแต่หากอาการเจ็บท้อง มีอาการอื่นๆ ร่วม อาจเกิดจากสาเหตุอื่นๆ ได้แก่- โรคกระเพาะอาหารอักเสบ จะปวดบริเวณลิ้นปี่หรือค่อนไปทางด้านซ้าย และมักมีคลื่นไส้ อาเจียน ท้องอืด อาหารไม่ย่อย เรอบ่อยร่วมด้วย- มดลูกอักเสบ อุ้งเชิงกรานอักเสบ แต่มักมีตกขาวที่ผิดปกติร่วมด้วย- ลำไส้อักเสบเฉียบพลัน มักมีอาการคลื่นไส้ อาเจียน ถ่ายอุจจาระเหลวร่วมด้วย- หากปวดท้องน้อยด้านขวา อาจเกิดจากไส้ติ่งอักเสบ ซึ่งอาการปวดจะรุนแรงขึ้นเรื่อยๆ มีไข้ คลื่นไส้ อาเจียนร่วมด้วย- กระเพาะปัสสาวะอักเสบ มัจะมีอาการมีปัสสาสวะแสบขัด ปัสสาวะบ่อย ปัสสาวะไม่สุด ปัสสาวะขุ่น ปัสสาวะมีเลือดปน เป็นต้นเป็นต้น